# Oncotheca

Oncotheca és l'únic gènere de plantes angiospermes de la família monotípica de les oncotecàcies (Oncothecaceae). Els resultats de les anàlisis filogenètiques recents indiquen que també caldria reconèixer un ordre específic montípic, el de les oncotecals (Oncothecales). Són plantes natives i endèmiques de l'illa de Nova Caledònia.

## Descripció

Són arbres de fulla perenne que poden atènyer els 30 m d'altura, i alternada que contenen cristalls d'oxalat de calci. Les flors tenen cinc sèpals i una corol·la amb cinc pètals soldats, l'androceu és format per cinc estams i el gineceu per cinc pistils amb ovari súper. El fruit és una drupa.

## Taxonomia

El gènere Oncotheca va ser publicat per primer cop l'any 1891 a la revista Bulletin Mensuel de la Société Linnéenne de Paris pel botànic francès Henri Ernest Baillon (1827-1895). La primera publicació vàlida de la família de les oncotecàcies va ser feta pel botànic anglès Herbert Kenneth Airy Shaw l'any 1965 a la revista Kew Bulletin. L'ordre de les oncotecals va ser publicar per primer cop l'any 2001 pel botànic rus Aleksandr Borissovitx Doweld (Александр Борисович Доуэльд) a l'obra Prosyllabus Tracheophytorum. Tentamen Systematis Plantarum Vascularium (Tracheophyta).

### Espècies

Dins del gènere Oncotheca es reconeixen les dues espècies següents:
* Oncotheca balansae Baill.
* Oncotheca humboldtiana (Guillaumin) Morat & Veillon

## Història taxonòmica

En els sistema de classificació filogenètic APG II les oncotecàcies eren dins el clade dels Euasterids II sense assignar a cap ordre en concret.
En el sistema Cronquist s'ubicava en l'ordre Theales.

## Referències

* ↑ «Oncothecaceae» (en anglès). Plants of the World Online. Royal Botanic Gardens. Kew. [Consulta: 5 gener 2024].
* ↑ «ONCOTHECALES» (en anglès). Angiosperm Phylogeny Website, version 14, 01-07-2017. [Consulta: 5 gener 2024].
* ↑ Zhang et alii, 2020, p. 3191.
* 1 2 «Oncotheca» (en anglès). Plants of the World Online. Royal Botanic Gardens. Kew. [Consulta: 6 gener 2024].
* ↑ Cameron, 2002, p. 433.
* ↑ «ncotheca Baill.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 6 gener 2024].
* ↑ «Oncothecaceae Kobuski ex Airy Shaw» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 6 gener 2024].
* ↑ «Oncothecales Doweld» (en anglès). Tropicos. Missouri Botanical Garden. [Consulta: 6 gener 2024].
* ↑ Morat, P. i J. M. Veillon. (1988). «Oncothecaceae». A: Flore de La Nouvelle-Calédonie et Dépendances, editat per P. Morat i H. S. MacKee, 15:90–98. París: Muséum National d'Histoire Naturelle.
* ↑ Morat, P., T. Jaffré, F. Tronchet, J. Munzinger, Y. Pillon, J. M. Veillon i M. Chalopin (2012). «The taxonomic reference base Florical and characteristics of the native vascular flora of New Caledonia». Adansonia, 34 (2): 179-221. https://dx.doi.org/10.5252/a2012n2a1

## Bibliografia

* Zhang, Caifei; Zhang, Taikui; Luebert, Federico; Xiang, Yezi; Huang, Chien-Hsun; Hu, Yi; Rees, Mathew; Frohlich, Michael W.; Qi, Ji; Weigend, Maximilian; Ma, Hong «Asterid Phylogenomics/Phylotranscriptomics Uncover Morphological Evolutionary Histories and Support Phylogenetic Placement for Numerous Whole-Genome Duplications» (en anglès). Molecular Biology and Evolution, vol. 37, núm. 11, 2020. DOI: 10.1093/molbev/msaa160.
* Cameron, Kenneth «On the Phylogenetic Position of the New Caledonian Endemic Families Paracryphiaceae, Oncothecaceae, and Strasburgeriaceae: A Comparison of Molecules and Morphology» (en anglès). Botanical Review, vol. 68, 2002, pàg. 428-443. DOI: 10.1663/0006-8101(2002)068[0428:OTPPOT]2.0.CO;2.